1983R2290 — DA — 01.01.2007 — 008.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

▼M4

KOMMISSIONENS FORORDNING (EØF) Nr. 2290/83

af 29. juli 1983

om fastsættelse af gennemførelsesbestemmelserne til artikel 50 til 59b og artikel 63a og 63b i Rådets forordning (EØF) nr. 918/83 om en fællesskabsordning vedrørende fritagelse for import- og eksportafgifter

▼B







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 918/83 af 28. marts 1983 om en fællesskabsordning vedrørende fritagelse for import- og eksportafgifter ( 1 ), særlig artikel 143, og ud fra følgende betragtninger: ud fra følgende betragtninger: Artikel 50 til 59 i forordning (EØF) nr. 918/83 har afløst Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt materiale ( 2 ); Kornmissionens forordning (EØF) nr. 2784/79 af 12. december 1979 om fastsættelse af gennemførelsesbestemmelserne til forordning (EØF) nr. 1798/75 ( 3 ) bør derfor afløses af en ny forordning om fastsættelse af gennemførelsesbestemmelserne til artikel 50 til 59 i forordning (EØF) nr. 918/83; de i denne forordning fastsatte foranstaltninger er i overensstemmelse med udtalelse fra Toldfritagelsesudvalget — UDSTEDT FØLGENDE FORORDNING:







▼M4

Artikel 1

I denne forordning fastsættes gennemførelsesbestemmelserne til artikel 50 til 59b, 63a og 63b i forordning (EØF) nr. 918/83, i det følgende benævnt »grundforordningen«.

▼B







AFSNIT I

ALMINDELIGE BESTEMMELSER







A.

Modtagerinstitutionens eller -organets forpligtelser

Artikel 2

▼M5

1. Fritagelse for importafgifter ved indførsel af materialer af uddannelsesmæssig, videnskabelig og kulturel art, herefter benævnt »varer«, som omhandlet i artikel 51, artikel 52, stk. 1, og artikel 53 i grundforordningen medfører for modtagerinstitutionen eller -organet forpligtelse til:

— at videresende disse varer direkte til det angivne bestemmelsessted

— at optage dem på sin inventarliste

— at være behjælpelig ved enhver form for kontrol, som de kompetente myndigheder måtte finde nødvendig for at sikre, at betingelserne for afgiftsfritagelse er og fortsat vil være opfyldt.

For så vidt angår de i artikel 52, stk. 1, og artikel 53 i grundforordningen omhandlede varer, er modtagerinstitutionen eller -organet forpligtet til udelukkende at anvende sådanne varer til ikke-kommercielle formål, som omhandlet i artikel 54, andet led, i grundforordningen.

▼B

2. Lederen af modtagerinstitutionen eller -organet eller dennes bemyndigede repræsentant skal for de kompetente myndigheder fremlægge en erklæring om, at han er bekendt med de i stk. 1 anførte forskellige forpligtelser, og at han vil overholde dem.

De kompetente myndigheder kan bestemme, at den i foregående afsnit omhandlede erklæring skal fremlægges enten for hver indførsel for flere indførsler eller for samtlige de indførsler, som modtagerinstitutionen eller -organet skal foretage.







B.

Bestemmelser i forbindelse med udlån, udlejning og overdragelse

Artikel 3

1. Ved anvendelse af artikel 57, stk. 2, første afsnit i grundforordningen, skal den institution eller det organ, hvortil varerne er udlånt, udlejet eller overdraget, fra modtagelsesdatoen også overholde de i artikel 2 anførte forpligtelser.

▼M5

2. Er den institution eller det organ, hvortil varerne er udlånt, udlejet eller overdraget, beliggende i en anden medlemsstat end den, hvor den institution eller det organ, som udlåner, udlejer eller overdrager disse varer, er beliggende, udsteder det kompetente toldsted i afsendelsesmedlemsstaten i forbindelse med forsendelsen af varerne et kontroleksemplar T 5 i overensstemmelse med reglerne i forordning (EØF) nr. 2823/87 for at sikre, at varerne anvendes på en måde, der giver ret til fortsat afgiftsfritagelse. Med henblik herpå skal nævnte kontroleksemplar i rubrik 104 ud for »andet« være forsynet med en af følgende angivelser:

▼M1

— »UNESCO-varer: Fortsat fritagelse betinget af overholdelse af artikel 57, stk. 2, første afsnit, i forordning (EØF) nr. 918/83«,

— »UNESCO-Gegenstand: Weitergewährung der Zollbefreiung abhängig von der Voraussetzung des Artikels 57 Absatz 2 erster Unterabsatz der Verordenng (EWG) Nr. 918/83«,

— »Αντικείμενο UNESCO: Διατήρηση της ατέλειας εξαρτώμενη από την τήρηση του άρθρου 57 παράγραφος 2 πρώτο εδάφιο του κανονισμού (ΕΟΚ) αριθ. 918/83«,

— »UNESCO goods continuation of relief subject to compliance with the first subparagraph of Article 57 (2) of Regulation (EEC) No 918/83«,

— »Objet UNESCO: maintien de la franchise subordonné au respect de l'article 57 paragraphe 2 premier alinea du reglement (CEE) no 918/ 83«,

— »Oggetto UNESCO: è mantenuta la franchigia a condizione che venga rispettato l'articolo 57 paragrafo 2, primo comma del regolamento (CEE) n. 918/83«,

— »UNESCO-voorwerp: handhaving van de vrijstelling is afhankelijk van de nakoming van artikel 57, lid 2, eerste alinea van Verordening (EEG) nr. 918/83«,

▼M2

— »Objeto UNESCO: se mantiene la franquicia subordinada al respeto del artículo 57, apartado 2, primer párrafo, del Reglamento (CEE) no 918/83«,

— »Objectos UNESCO: è mantida a franquia desde que seja respeitado o no 2, primeiro parágrafo, do artigo 57 do Regulamento (CEE) no 918/83«,

▼

— »UNESCO-tavarat: tullittomuus jatkuu, edellyttäen että asetuksen (ETY) N:o 918/83/57 artiklan 2 kohdan 1 alakohdan ehtoja noudatetaan«»UNESCO-varor: Fortsatt tullfrihet under förutsättning att villkoren i artikel 57.2 första stycket i förordning (EEG) nr 918/83 uppfylls«,

— »UNESCO-varor: Fortsatt tullfrihet under förutsättning att villkoren i artikel 57.2 första stycket i förordning (EEG) nr 918/83 uppfylls«,

▼A3

— »Zboží UNESCO: zachování osvobození za předpokladu splnění podmínek čl. 57 odst. 2 prvního pododstavce nařízení (EHS) č. 918/83«,

— »UNESCO kaup: impordimaksudest vabastamise jätkamine vastavalt määruse (EMÜ) nr 918/83 artikli 57 (2) esimesele alapunktile«,

— »UNESCO preces: atbrīvojuma turpmāka piemērošana atkarīga no atbilstības Regulas (EEK) Nr. 918/83 57. panta 2. punkta pirmajai daļai«,

— »UNESCO prekės: atleidimo nuo muitų taikymo pratęsimas laikantis Reglamento (EEB) Nr. 918/83 57 straipsnio 2 dalies pirmosios pastraipos nuostatų«,

— »UNESCO áruk: a vámmentesség fenntartása a 918/83/EGK rendelet 57. cikkének (2) bekezdésében foglalt feltételek teljesítése esetén«,

— »Oġġetti tal-UNESCO: tkomplija ta' ħelsien mid-dazju suġġetta għal osservanza ta' l-ewwel subparagrafu ta' l-Artikolu 57 (2) tar-Regolament (KEE) Nru 918/83«,

— »Towary UNESCO: kontynuacja zwolnienia z zastrzeżeniem zachowania warunków określonych w art. 57 ust. 2 akapit pierwszy rozporządzenia (EWG) nr 918/83«,

— »Blago oproščeno plačila uvoznih dajatev (UNESCO). Izvajanje člena 57(2) uredbe (EGS) št. 918/83«,

— »Tovar UNESCO: naďalej oslobodený, pokiaľ spĺňa podmienky ustanovené v článku 57 odseku 2 prvom pododseku nariadenia (EHS) č. 918/83«,

▼M6

— »стоки на ЮНЕСКО: продължаването на митническите облекчения е съобразно условията на член 57, параграф 2, първа алинея на Регламент (ЕИО) № 918/83«,

— »сarticole UNESCO: menținerea scutirii este condiționată de respectarea prevederilor Articolului 57(2) primul paragraf din Regulamentul (CEE) Nr.918/83«.

▼B

3. Bestemmelserne i stk. 1 og 2 gælder for udlån, udlejning og overdragelse af reservedele, dele og tilbehør, der er særlig tilpasset til videnskabelige instrumenter eller apparater, og for værktøj til vedligeholdelse, kontrol, justering eller reparation af videnskabelige instrumenter og apparater, der indføres afgiftsfrit i henhold til artikel 53 i grundforordningen.







AFSNIT II

SÆRLIGE BESTEMMELSER VEDRØRENDE IMPORTAFGIFTSFRITAGELSE FOR MATERIALER AF UDDANNELSESMÆSSIG, VIDENSKABELIG OG KULTUREL ART EFTER ARTIKEL 51 I GRUNDFORORDNINGEN

Artikel 4

For at opnå afgiftsfritagelse for varer efter artikel 51 i grundforordningen skal lederen af modtagerinstitutionen eller -organet eller dennes bemyndigede repræsentant fremsætte anmodning herom over for den kompetente myndighed i den medlemsstat, hvori institutionen eller organet er beliggende.

Nævnte anmodning skal indeholde alle de oplysninger, som den kompetente myndighed finder nødvendige for at kunne fastslå, om betingelserne for afgiftsfritagelse er opfyldt.







▼M5

AFSNIT III

SÆRLIGE BESTEMMELSER VERDRØRENDE IMPORTAFGIFTSFRITAGELSE FOR VIDENSKABELIGE INSTRUMENTER OG APPARATER EFTER ARTIKEL 52 OG 54 I GRUNDFORORDNINGEN

Artikel 5

I forbindelse med artikel 54, første led, i grundforordningen forstås ved et videnskabeligt instruments eller apparats »objektive tekniske kendetegn« sådanne, der som følge af konstruktionen af det pågældende instrument eller apparat eller af tilpasninger af instrumentet eller apparatet i forhold til et standardinstrument eller -apparat gør det muligt at opnå en ydelse af højere kvalitet end normalt krævet ved erhvervsmæssig brug.

Er det på grundlag af disse objektive tekniske kendetegn ikke muligt klart at afgøre, om et instrument eller apparat skal anses som et videnskabeligt instrument eller apparat, undersøges det, til hvilket formål instrumentet eller apparatet, for hvilket der anmodes om afgiftsfri indførsel, skal anvendes. Viser denne undersøgelse, at det pågældende instrument eller apparat anvendes til videnskabelige formål, anses det for at være af videnskabelig karakter.

▼B

Artikel 6

1. For at opnå afgiftsfritagelse for videnskabelige instrumenter eller apparater efter artikel 52, stk. 1, i grundforordningen skal lederen af modtagerinstitutionen eller -organet eller dennes bemyndigede repræsentant fremsætte anmodning herom over for den kompetente myndighed i den medlemsstat, hvori institutionen eller organet er beliggende.

▼M5

2. Den i stk. 1 omhandlede anmodning skal indeholde følgende oplysninger vedrørende det pågældende instrument eller apparat:

a) den af fabrikanten anvendte nøjagtige handelsbetegnelse for det pågældende instrument eller apparat, den formodede tarifering i Den Kombinerede Nomenklatur, samt de objektive tekniske kendetegn, der berettiger til at anse instrumentet eller apparatet som videnskabeligt

b) fabrikantens og eventuelt leverandørens navn eller firmanavn og adresse

c) instrumentets eller apparatets oprindelsesland

d) angivelse af, hvor instrumentet eller apparatet skal anvendes

e) det pågældende instruments eller apparats præcise anvendelse

f) instrumentets eller apparatets pris eller toldværdi

g) antal eksemplarer af det pågældende instrument eller apparat.

Anmodningen skal være vedlagt materiale, som indeholder alle nødvendige oplysninger vedrørende instrumentets eller apparatets kendetegn og tekniske data.

Artikel 7

Den kompetente myndighed i den medlemsstat, hvor modtagerinstitutionen eller -organet er beliggende, træffer umiddelbart afgørelse om den i artikel 6 omhandlede anmodning i alle tilfælde.

▼B

Artikel 8

Den af myndighederne udstedte tilladelse til afgiftsfritagelse er gyldig i seks måneder.

De kompetente myndigheder kan dog under særlige omstændigheder fastsætte en længere frist.

▼M5 —————

▼B







AFSNIT V

SÆRLIGE BESTEMMELSER VEDRØRENDE IMPORTAFGIFTSFRITAGELSE FOR RESERVEDELE, DELE OG SÆRLIGT TILBEHØR SAMT VÆRKTØJ EFTER ARTIKEL 53 I GRUNDFORORDNINGEN

Artikel 12

I artikel 53, litra a), i grundforordningen, forstås ved særligt tilbehør varer, der er specielt fremstillet til at blive anvendt sammen med et bestemt videnskabeligt instrument eller apparat for, at forbedre dets virkning eller anvendelsesmuligheder.

Artikel 13

For at opnå afgiftsfritagelse for reservedele, dele og særligt tilbehør samt værktøj efter artikel 53, i grundforordningen skal lederen af modtagerinstitutionen eller -organet eller dennes bemyndigede repræsentant anmode anmodning herom over for den kompetente myndighed i den medlemsstat, hvori institutionen eller organet er beliggende.

Anmodningen skal indeholde alle de oplysninger, som den kompetente myndighed finder nødvendige for at kunne fastslå, om betingelserne i artikel 53 i grundforordningen er opfyldt.

▼M5

Artikel 14

Den kompetente myndighed i den medlemsstat, hvor modtagerinstitutionen eller -organet er beliggende, træffer umiddelbart afgørelse om den i artikel 13 omhandlede anmodning.

▼B

Artikel 15

Artikel 8 anvendes på sådanne tilladelser til afgiftsfritagelse, der udstedes i medfør af artikel 53 i grundforordningen.

▼M3







AFSNIT Va

SÆRLIGE BESTEMMELSER VEDRØRENDE IMPORTAFGIFTSFRITAGELSE FOR MEDICINSKE INTRUMENTER OG APPARATER I MEDFØR AF ARTIKEL 63a OG 63b I GRUNDFORORDNINGEN

Artikel 15a

1. For at opnå importafgiftsfritagelse for instrumenter eller apparater i medfør af artikel 63a og 63b i grundforordningen skal lederen af modtagerinstitutionen eller -organet eller dennes bemyndigede repræsentant fremsætte anmodning herom til den kompetente myndighed i den medlemsstat, hvor institutionen eller organet er beliggende.

2. Den i stk. 1 nævnte anmodning skal indeholde følgende oplysninger vedrørende det pågældende instrument eller apparat:

▼M5

a) den af fabrikanten anvendte nøjagtige handelsbetegnelse for det pågældende instrument eller apparat og den formodede tarifering i Den Kombinerede Nomenklatur

▼M3

b) fabrikantens og i givet fald leverandørens navn eller firmanavn og adresse

c) instrumentets eller apparatets oprindelsesland

d) hvor instrumentet eller apparatet skal anvendes

e) hvad instrumentet eller apparatet skal benyttes til.

3. Er der tale om en gave, skal anmodningen desuden indeholde:

a) giverens navn eller firmanavn samt adresse

b) ansøgerens erklæring om: — at de pågældende instrumenter eller apparater skænkes uden kommercielt sigte fra giverens side, og — at giveren ikke på nogen måde er forbundet med fabrikanten af de instrumenter eller apparater, for hvilke der anmodes om importafgiftsfritagelse.

▼M5 —————

▼M5

Artikel 15c

Den kompetente myndighed i den medlemsstat, hvor modtagerinstitutionen eller -organet er beliggende, træffer afgørelse om anmodninger i alle tilfælde.

Artikel 15d

Bestemmelserne i artikel 15a og 15c finder tilsvarende anvendelse på reservedele og dele samt specielt tilbehør og væktøj til vedligeholdelse, kontrol, justering eller reparation af de instrumenter og apparater, for hvilke der er indrømmet importafgiftsfritagelse i medfør af artikel 63a, stk. 2, litra a) og b), i grundforordningen.

▼M3

Artikel 15e

Bestemmelserne i artikel 8 finder anvendelse med de fornødne ændringer.

▼B







AFSNIT VI

BESTEMMELSER VEDRØRENDE MEDDELELSE TIL KOMMISSIONEN OG MEDLEMSSTATERNE

▼M5

Artikel 16

1. Hver medlemsstat sender Kommissionen en fortegnelse over instrumenter, apparater, reservedele, dele, tilbehør og værktøj, hvis pris eller toldværdi overstiger 5 000 ECU, og for hvilke medlemsstaten har bevilget eller afslået afgiftsfritagelse efter artikel 7, 14 eller 15c.

Fortegnelsen skal indeholde den nøjagtige handelsbetegnelse for de i første afsnit omhandlede varer samt den ottecifrede kode i Den Kombinerede Nomenklatur. Der skal endvidere for disse varer angives fabrikant(er) og oprindelsesland(e) samt pris eller toldværdi.

2. Den i stk. 1 omhandlede foretegnelse fremsendes i løbet af hvert års første og tredje kvartal for så vidt angår varer, for hvilke der er bevilget eller afslået afgiftsfritagelse i det forudgående halvår.

3. Kommissionen sender disse foretegnelser til medlemsstaterne.

▼M5 —————

▼M5

Artikel 18

For at sikre ensartet anvendelse af fællesskabsbestemmelserne gennemgås de i artikel 16 omhandlede fortegnelser regelmæssigt i Toldfritagelsesudvalget.

▼M4







AFSNIT VIa

SÆRLIGE BESTEMMELSER VEDRØRENDE IMPORTAFGIFTSFRITAGELSE FOR UDSTYR EFTER ARTIKEL 59a OG 59b I GRUNDFORORDNINGEN

Artikel 18a

1. For at opnå afgiftsfritagelse for udstyr efter artikel 59a og 59b i grundforordningen skal lederen af en institution eller en organisation for videnskabelig forskning med sæde uden for Fællesskabet eller dennes bemyndigede repræsentant anmode herom over for den kompetente myndighed i den medlemsstat, hvor institutionen eller organisationen for videnskabelig forskning med sæde i Fællesskabet er beliggende.

2. Den i stk. 1 nævnte anmodning skal indeholde følgende oplysninger vedrørende det pågældende udstyr:

a) kopi af aftalen om videnskabeligt samarbejde mellem forskningsinstitutter i Fællesskabet og i tredjelande

▼M5

b) den nøjagtige handelsbetegnelse for det pågældende udstyr, samt mængden og værdien heraf og efter omstændighederne dets formodede tarifering i Den Kombinerede Nomenklatur

▼M4

c) udstyrets oprindelses- og afsendelsesland

d) hvor udstyret skal anvendes

e) hvad det pågældende udstyr skal anvendes til samt varigheden af dets anvendelse.

Artikel 18b

1. Såfremt den kompetente myndighed i en medlemsstat, i hvilken institutionen eller organisationen med sæde i Fællesskabet, befinder sig, får forelagt en anmodning om afgiftsfritagelse for udstyr, som defineret i artikel 59a i grundforordningen, fremsendes anmodningen samt de dertil hørende oplysninger til Kommissionen, således at denne kan undersøges af Toldfritagelsesudvalget inden nævnte kompetente myndighed træffer afgørelse.

Med henblik på denne undersøgelse, skal eventuelle yderligere oplysninger på anmodning sendes til Kommissionen.

2. Den i stk. stk. 1 nævnte kompetente myndighed underretter Kommissionen om den afgørelse, den har truffet vedrørende anmodningen om afgiftsfritagelse.

▼M5

Artikel 18c

Bestemmelserne i artikel 8 finder tilsvarende anvendelse.

▼B







AFSNIT VII

AFSLUTTENDE BESTEMMELSER

Artikel 19

Forordning (EØF) nr. 2784/79 ophæves.

Artikel 20

Denne forordning træder i kraft den 1. juli 1984.

Denne forordning er bindende i alle enkeltheder og gælder umiddelbart i hver medlemsstat.